Lakimieheen kannattaa ottaa yhteyttä välittömästi rikoksen tapahduttua. Tämä edesauttaa prosessin asianmukaisessa etenemisessä ja uhrin oikeuksien toteutumisessa aina esitutkinnan alusta lukien.
Useimmissa tapauksissa lakimiehen käyttäminen ei ole pakollista, mutta uhrin oikeuksien toteutumisen varmistamiseksi erittäin suositeltavaa. Vaikka lakimies ei ole uhrin tukihenkilö, hän vastaa ja huolehtii monista asioista prosessin kuluessa rikoksen uhrin puolesta tai toimii niissä apuna uhrin rinnalla.
Rikosuhripäivystys (RIKU) tarjoaa tukipalveluita rikoksen uhreille. Rikosuhripäivystyksestä voi saada esimerkiksi tukihenkilön oikeudenkäyntiä varten.